Document ID: 32001D0600

Komisijas Lēmums
(2001. gada 17. jūlijs)
par aizsardzības pasākumiem attiecībā uz noteiktu dzīvnieku ievedumiem no Bulgārijas infekciozā katarālā drudža uzliesmojuma dēļ, par Lēmuma 1999/542/EK atcelšanu, par grozījumiem Lēmumā 98/372/EK par dzīvnieku veselības nosacījumiem un veterināro sertifikāciju attiecībā uz dzīvu liellopu un cūku sugu dzīvnieku ievedumu no konkrētām Eiropas valstīm, ņemot vērā dažus aspektus saistībā ar Bulgāriju, un par grozījumiem Lēmumā 97/232/EK, ar ko izveido to trešo valstu sarakstu, no kurām dalībvalstis atļauj ievest aitas un kazas
(izziņots ar dokumenta Nr. C (2001) 1930)
(Dokuments attiecas uz EEZ)
(2001/600/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 1972. gada 12. decembra Direktīvu 72/462/EEK par veselības un veterinārās pārbaudes problēmām, kas rodas, ievedot liellopus, aitas un kazas, cūkas un svaigu gaļu vai gaļas produktus no trešām valstīm [1], kurā jaunākie grozījumi izdarīti ar Direktīvu 97/79/EK [2], un jo īpaši tās 6. panta 1. punktu un 7. pantu,
ņemot vērā Padomes 1991. gada 15. jūlija Direktīvu 91/496/EEK, ar ko nosaka principus, kuri regulē veterināro pārbaužu organizēšanu dzīvniekiem, ko ieved Kopienā no trešām valstīm, un ar ko groza Direktīvas 89/662/EEK, 90/425/EEK un 90/675/EEK [3], kurā jaunākie grozījumi izdarīti ar Direktīvu 96/43/EK [4], un jo īpaši tās 18. panta 7. punktu,
tā kā:
(1) Komisijas Lēmums 98/372/EK nosaka dzīvnieku veselības nosacījumus un veterināro sertifikāciju dzīvu liellopu un cūku sugu dzīvnieku ievedumam no noteiktām Eiropas valstīm [5].
(2) Ar Komisijas Lēmumu 97/232/EK izveidots to trešo valstu sarakstus, no kurām dalībvalstis atļauj ievest aitas un kazas [6].
(3) Pēc infekciozā katarālā drudža uzliesmojuma apstiprinājuma Burgasas reģionā Bulgārijā, ar Komisijas Lēmumu 1999/542/EK [7]noteica konkrētus aizsardzības pasākumus attiecībā uz liellopu, kazu un aitu sugu dzīvnieku ievedumiem, kuru izcelsme ir Bulgārijā vai kurus ved caur to.
(4) Komisijas 2000. gada novembrī veiktā misija apliecina, ka kontrole, ko nodrošina Bulgārijas veterinārie dienesti, un vispārēja veterinārā situācija ir ievērojami uzlabojusies.
(5) Konkrēti attiecībā uz infekciozo katarālo drudzi jau kādu laiku ir izveidota uzraudzības programma un šā apsekojuma rezultāti, kā arī kompetento veterināro iestāžu sniegtā informācija un garantijas ļauj Bulgāriju iekļaut to reģionu vidū, no kuriem ir atļauts Kopienā ievest liellopus, aitas un kazas.
(6) Tomēr daži pasākumi jāsaglabā, lai nodrošinātu, ka dzīvo liellopu, aitu un kazu izcelsmes nav tajā Bulgārijas daļā, kas ietver Burgasas, Jambolas, Haskovas un Kardžali apgabalu, vai ka tie nav ievesti caur turieni.
(7) Lēmums 1999/542/EK ir jāatceļ un Lēmumi 97/232/EK un 98/372/EK attiecīgi jāgroza.
(8) Šis lēmums ir saskaņā ar Pastāvīgā veterinārijas komitejas atzinumu,
IR PIEŅĒMUSI ŠO LĒMUMU.
1. pants
Lēmuma 97/232/EK pielikumu aizstāj ar šā lēmuma III pielikumu.
2. pants
Lēmuma 98/372/EK I un II pielikumu aizstāj ar šā lēmuma I un II pielikumu.
3. pants
1. Lēmumu 1999/542/EK atceļ.
2. Dalībvalstīs, kurās ieved dzīvus liellopus, aitas un kazas, kas transportēti caur Bulgārijas teritoriju, nodrošina, ka šie dzīvnieki nav ievesti caur to Bulgārijas daļu, kas ietver Burgasas, Jambolas, Haskovas un Džambali apgabalu.
4. pants
Šo lēmumu piemēro no 2001. gada 1. augusta.
5. pants
Šis lēmums ir adresēts dalībvalstīm.
Briselē, 2001. gada 17. jūlijā

Labels: 0
3
5
6